ผลสำรวจด้านการท่องเที่ยว ประจำปี 2009 ของนิตยสาร Conde Naste Traveler
Conde Naste Traveler ประกาศผลการสำรวจความคิดเห็นของสมาชิกผู้อ่านนิตยสารประจำปี 2009 ด้านการท่องเที่ยว ซึ่งมีการจัดอันดับสุดยอดเมืองท่อง
เกาะมัลดีฟ เกาะบาหลี เมืองฟลอเร้นซ์นครซานฟรานซิสโก นครซิดนีย์และกรุงเทพมหานคร ยังคงเป็นจุดหมายปลายทางยอดนิยม ของนักท่องเที่ยวจากทั่วโลกไม่เปลี่ยนแปลงปีนี้นิตยสารเพื่อการท่องเที่ยว Conde Naste Traveler สำรวจความเห็นสมาชิกผู้อ่านราว25,000 คน และประกาศผลในนิตยสารที่เพิ่งวางแผงในวันนี้ โดยผู้อ่านส่วนใหญ่ของ CondeNaste Traveler ลงความเห็นว่า เมืองที่น่าเที่ยวที่สุดในสหรัฐคือนครซานฟรานซิสโก ที่ครองแชมป์เป็นสมัยที่ 17 ติดต่อกัน ตามมาด้วยเมืองชาร์ลสตั้นและเมืองซานตาเฟ่ ในขณะที่ทางยุโรปนั้น เมืองที่น่าท่องเที่ยวที่สุด 3อันดับแรกอยู่ในอิตาลีทั้งหมด ได้แก่เมืองฟลอเร้นซ์ กรุงโรมและเมืองเวนิชตามลำดับ ทางด้านเอเชีย สุดยอดเมืองท่องเที่ยว ในการจัดอันดับครั้งนี้คือเมืองอูบุดบนเกาะบาหลี ที่เบียดเอาชนะกรุงเทพมหานคร แชมป์เก่า 5 สมัยซ้อนหล่นมาอยู่อันดับที่2 ตามมาห่างๆด้วยฮ่องกงในอันดับที่ 3ในขณะที่เกาะซึ่งน่าท่องเที่ยวที่สุดในแถบเอเชีย และมหาสมุทรอินเดียได้แก่เกาะมัลดีฟ รองลงมาคือเกาะบาหลีและเกาะภูเก็ต มากันที่อันดับโรงแรมและรีสอร์ทที่ดีที่สุดกันบ้างโรงแรมที่ดีที่สุดในเอเชียนั้น ผู้อ่านของ Conde Naste Travelerลงความเห็นว่าคือโรงแรมอุทัยวิลาส ในรัฐราชสถานของอินเดียตามมาด้วยโรงแรมริทซ์-คาร์ลตั้นในโตเกียว และโรงแรมเพนนิลซูล่าบนเกาะฮ่องกง สำหรับรีสอร์ทที่ดีที่สุดนั้นFour Season Tented Camp สามเหลี่ยมทองคำ จังหวัดเชียงรายนำมาเป็นอันดับ 1 ตามมาด้วยรีสอร์ทวันยาวิลาสในรัฐราชสถาน และรีสอร์ท FourSeason บาหลี ส่วนสายการบินที่ดีที่สุดในโลกนั้นสิงคโปร์แอร์ไลน์ยังคงครองอันดับ 1 มาหลายปีแล้ว ที่สองคือเอมิเรตส์แอร์และที่สามมี 2 บริษัทได้แก่ เวอร์จิ้น แอตแลนทิค และคาเธย์ แปซิฟิก แต่ไม่ว่าผลการจัดอันดับจะออกมาเป็นอย่างไรสิ่งที่นิตยสาร CondeNaste Traveler บอกว่าน่าตื่นเต้นยินดีมากที่สุดก็คือแม้ในช่วงเวลายากลำบากทางเศรษฐกิจเช่นนี้แต่ผู้อ่านนิตยสารและนักท่องเที่ยวจากทุกมุมโลก ยังคงเดินทางไปชมความสวยงามอัศจรรย์ของโลกในที่ต่างๆอย่างไม่หยุดหย่อนซึ่งยืนยันถึงความหลงใหลในการท่องเที่ยวของผู้คนทั่วโลกได้เป็นอย่างดี